Bagnowa łokaśina

Bagnowa łokaśina  (Caltha palustris) jo rostlina ze swójźby górkacowych rostlinow (Ranunculaceae).

 Wopis 
Bagnowa łokaśina jo trajne zele, kótarež dośěgnjo wusokosć wót 50 cm (wót 15 až do 30 cm). Rostlina jo słabje gadojta.

Kijašk jo nižolažecy až do wobłukaśe póstupujuce abo rowne, nagi a prozny. W górnem źělu kijaški su roznogaśowane. 

 Łopjena 
Łopjena su schódne, wutšobojte, kulowaty abo nerkowate a śamnozelene. Spódne łopjena su dłujkokijaškate, dośěgnu šyrokosć wót 15 cm, su prědku tupe, na kšomje zarěznickojte abo zubate. Górne łopjena su sejźece.

 Kwiśonki 
Wón kwiśo wót měrca až do junija. Kwiśonki su cenkožołte, dośěgnu šyrokosć wót 2,5 až 5 cm, sejźe na kóńcach bocnych gałuzow a njamaju keluch, ale maju wjele proškowych łopjeńkow. Wóna maju 5 šyroko-owalnych, tucnje błyšćecych kwiśonkowych łopjenow.

Kwiśonki buchu wót insektow woprošone, pśi comž wóni pśez mócnu žołtu barwu, ale teke pśez UV-reflektěrujuce mězgowe znamješka namakaju drogu k nektaroju.

 Płody 
Płody dośěgnu dłujkosć wót 2,5 cm a su gwězdoformowje rozšyrjone a pódłujke.

 Stojnišćo 
Wón rosćo na brjogach rěckow, na mokšych łukach a rěcnych lěsach. Ma lubjej mokše, wutkate a bazowe glinjane a běłoglinowe zemje.

 Rozšyrjenje 
Bagnowa łokaśina jo w Europje, w Alpach we wusokosćach wót až do 2400 m, pódpołnocnej Aziji a Americe rozšyrjony.

 Nožki 

 Žrědła 
 GU Maxi-Kompaß Blumen, ISBN 3-7742-3852-9, bok 41 
 GU Naturführer Blumen, ISBN 3-7742-1507-3, boka 38-39 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 122  
 Seidel/Eisenreich: BLV Bestimmungsbuch Blütenpflanzen, ISBN 3-405-13557-5, boka 16-17
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 266 

 Eksterne wótkaze 



Kategorija:Górkacowe rostliny